# Franjo Bučar

### Izvor: Wikipedija

Franjo Bučar

Franjo Bučar (Zagreb, 25. studenog 1866. - Zagreb, 26. prosinca 1946.), hrvatski književnik i sportski djelatnik

Kao povjesničar književnosti, bavio se istraživanjem protestantske književnosti u Hrvata, a pisao je i o skandinavskim književnostima. Bio je istaknuti sportski pisac. Napisao je više priručnika za mnoge vrste sportova.

Bio je popularizator i pokretač uvođenja mnogih sportskih disciplina u Hrvatskoj, primjerice gimnastike, skijanja, hokeja na ledu i drugih sportova.

Sudjelovao je u osnivanju brojnih klubova i strukovnih saveza, a odigrao je i istaknutu ulogu u sokolskoj organizaciji. Ostavio je opsežnu korespodenciju sa značajnim ličnostima europske kulture i sporta. Sakupio je bibilioteku od nekoliko tisuća svezaka. Nagrađen je brojnim domaćim i stranim priznanjima. Godine 1909. izabran je za prvog predsjednika Hrvatskog sportskog saveza. Može se reći da je Franjo Bučar donio sve sportove u Hrvatsku koji su za njegova života postojali.

Državna nagrada športa Franjo Bučar najviša je nagrada koju Hrvatska država dodjeljuje za izuzetna dostignuća u području razvoja sporta kao i postignuća glede trajnog razvoja sporta. Dodjeljuje se od 1991. godine.

Najveće postignuće Franje Bučara u sportu kojim se on bavio (a nastupao je u sportskoj gimnastici, klizanju, skijanju i mačevanju) je bilo drugo mjesto u "strmoj vožnji" na skijaškom natjecanju u Pragu 1896 godine

## [uredi] Vanjske poveznice

- Državna nagrada športa Franjo Bučar

Dobavljeno iz "http://hr.wikipedia.org../../../f/r/a/Franjo_Bu%C4%8Dar_9d41.html"

Kategorije: Sport u Hrvatskoj | Hrvatski književnici

##### Views

- Članak
- Razgovor
- Trenutna inačica

##### Traži